**RETNINGSLINJER FOR MUSIKKFAGLIG RÅD (MFR)**
**NORGES KORFORBUND**

**1.** **FORMÅL**

MFRs skal være et underutvalg til sentralstyret og rapporterer direkte tilbake til sentralstyret.  Rådets oppgave er å ha en strategisk og faglig retningsgivende funksjon innen musikk- og studieområdet.

Rådet skal også ha et nært samarbeid med de musikkfaglige ansatte i Norges Korforbund som sammen med administrasjonen utformer aktiviteter og tilbud gitt av handlingsplanen

Oppgavene skal være forankret i organisasjonens planverk, og det som til enhver tid blir bestemt av overordna organ.

**2.** **SAMMENSETNING**

MFR består av:

* 1 leder valgt av Landsmøtet
* 3 medlemmer valgt av Landsmøtet
* 2 varamedlemmer valgt av Landsmøtet

MFR velger selv nestleder.

Prosedyrene for valget er nedfelt i vedtektenes § 4.10 for NK

Sentralstyremedlemmer og generalsekretær har anledning til å delta på møter i MFR.

**3.** **ANSVARSFORHOLD OG OPPGAVER**

* MFR skal komme med innspill til organisasjonens musikkfaglige utvikling i forkant av hver handlings- og strategiplan.
* MFR skal ha møtepunkter med de musikkfaglig ansatte.
* MFR skal ha møtepunkter med de musikkfaglige tillitsvalgte i distriktsleddene.
* Møtepunkter kan være fysiske møter eller digital kommunikasjon, med formål å hente kompetanse, innspill og synspunkter. Treffpunktene bør være minst en gang i året, og er spesielt viktig i forkant av arbeidet med strategi- og handlingsplan.

* MFR bør rådspørres av sentralstyret når større musikkfaglige oppgaver kommer til i perioden. Sentralstyret kan delegere beslutningsmyndighet til MFR i konkrete saker eller på bestemte områder.

* Leder i MFR er fast styremedlem i Norges Korforbunds sentralstyre, med nestleder i MFR som personlig varamedlem.

* MFR rapporterer skriftlig til sentralstyret en gang i året, i forkant av landsmøte og ledermøte. I tillegg rapporterer leder om rådets arbeid på alle sentralstyremøter.

* MFR ved leder, skal arbeide tett sammen med generalsekretær og musikkfaglige ansatte, for å sikre god kommunikasjon om all musikkfaglig virksomhet i organisasjonen. Fra møtene i MFR skal det foreligge sakliste og møtebok, som legges fram for sentralstyret. MFR kan bistå administrasjonen i NK i planlegging og gjennom føring av sentrale arrangementer når dette er ønsket.